CELEX: 32007R1119
Language: fi
Date: 2007-09-27 00:00:00
Title: Komission asetus (EY) N:o 1119/2007, annettu 27 päivänä syyskuuta 2007 , eräiden voilaatujen vientitukia koskevan pysyvän tarjouskilpailun avaamisesta annetusta asetuksesta (EY) N:o 581/2004 ja rasvattoman maitojauheen vientitukia koskevan pysyvän tarjouskilpailun avaamisesta annetusta asetuksesta (EY) N:o 582/2004 poikkeamisesta

28.9.2007   
            
            
               FI
            
            
               Euroopan unionin virallinen lehti
            
            
               L 253/23
            
         
      KOMISSION ASETUS (EY) N:o 1119/2007,
   annettu 27 päivänä syyskuuta 2007,
   eräiden voilaatujen vientitukia koskevan pysyvän tarjouskilpailun avaamisesta annetusta asetuksesta (EY) N:o 581/2004 ja rasvattoman maitojauheen vientitukia koskevan pysyvän tarjouskilpailun avaamisesta annetusta asetuksesta (EY) N:o 582/2004 poikkeamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 31 artiklan 3 kohdan b alakohdan ja 14 kohdan,
   sekä katsoo seuraavaa:
   
               (1)
            
            
               Maidon ja maitotuotteiden markkinoilla tällä hetkellä vallitseva tilanne on mahdollistanut sen, että maidon ja maitotuotteiden vientitukien vahvistamisesta 14 päivänä kesäkuuta 2007 annetulla asetuksella (EY) N:o 660/2007 (2) ei ole säädetty vientituista 15 päivästä kesäkuuta 2007 alkaen. Tilanne säilynee ennallaan joitakin kuukausia.
            
         
               (2)
            
            
               Komission asetuksen (EY) N:o 581/2004 (3) 2 artiklan 2 kohdassa ja komission asetuksen (EY) N:o 582/2004 (4) 2 artiklan 2 kohdassa säädetään voin ja rasvattoman maitojauheen vientitukitodistuksia koskevan tarjouskilpailun hakuajasta. Kun otetaan huomioon nykyinen markkinatilanne ja jotta vältettäisiin tarpeettomat hallinnolliset menettelyt ja maksut, on aiheellista ja riittävää, että vuoden 2007 viimeisellä vuosineljänneksellä on vain yksi tarjouskilpailujakso kuukautta kohti.
            
         
               (3)
            
            
               Sen vuoksi on tarpeen poiketa asetuksen (EY) N:o 581/2004 ja asetuksen (EY) N:o 582/2004 säännöksistä.
            
         
               (4)
            
            
               Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Poiketen siitä, mitä asetuksen (EY) N:o 581/2004 2 artiklan 2 kohdassa säädetään, tarjouskilpailujaksot vuoden 2007 lokakuusta joulukuuhun ovat seuraavat:
   
               a)
            
            
               lokakuun 2007 tarjouskilpailujakso alkaa 9 päivänä ja päättyy 16 päivänä lokakuuta;
            
         
               b)
            
            
               marraskuun 2007 tarjouskilpailujakso alkaa 6 päivänä ja päättyy 13 päivänä marraskuuta;
            
         
               c)
            
            
               joulukuun 2007 tarjouskilpailujakso alkaa 4 päivänä ja päättyy 11 päivänä joulukuuta.
            
         Jos alkamispäivä on yleinen vapaapäivä, jakso alkaa seuraavana työpäivänä. Jos päättymispäivä on yleinen vapaapäivä, jakso päättyy edellisenä työpäivänä.
   Tarjouskilpailujaksot alkavat ja päättyvät kello 13.00 (Brysselin aikaa).
   2 artikla
   Poiketen siitä, mitä asetuksen (EY) N:o 582/2004 2 artiklan 2 kohdassa säädetään, tarjouskilpailujaksot vuoden 2007 lokakuusta joulukuuhun ovat seuraavat:
   
               a)
            
            
               lokakuun 2007 tarjouskilpailujakso alkaa 9 päivänä ja päättyy 16 päivänä lokakuuta;
            
         
               b)
            
            
               marraskuun 2007 tarjouskilpailujakso alkaa 6 päivänä ja päättyy 13 päivänä marraskuuta;
            
         
               c)
            
            
               joulukuun 2007 tarjouskilpailujakso alkaa 4 päivänä ja päättyy 11 päivänä joulukuuta.
            
         Jos alkamispäivä on yleinen vapaapäivä, jakso alkaa seuraavana työpäivänä. Jos päättymispäivä on yleinen vapaapäivä, jakso päättyy edellisenä työpäivänä.
   Tarjouskilpailujaksot alkavat ja päättyvät kello 13.00 (Brysselin aikaa).
   3 artikla
   Jäsenvaltioiden on ilmoitettava toimijoille uusista päivämääristä soveltuvimmaksi katsomallaan tavalla.
   4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä syyskuuta 2007.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 160, 26.6.1999, s. 48. Asetus sellaisena kuin se on viimeksi muutettuna asetuksella (EY) N:o 1913/2005 (EUVL L 307, 25.11.2005, s. 2).
   
      (2)  EUVL L 155, 15.6.2007, s. 26.
   
      (3)  EUVL L 90, 27.3.2004, s. 64. Asetus sellaisena kuin se on viimeksi muutettuna asetuksella (EY) N:o 276/2007 (EUVL L 76, 16.3.2007, s. 16).
   
      (4)  EUVL L 90, 27.3.2004, s. 67. Asetus sellaisena kuin se on viimeksi muutettuna asetuksella (EY) N:o 276/2007.